Lazdynėliai (Mičiurinas)

Lazdynėliai (, nuo 1907 m. Lasdinehlen, nuo 1938 m. birželio 6 d. Sommerswalde, 1945–1946 m. , nuo 1946 m. rugsėjo 7 d. Mičiurinas, ) – gyvenvietė Mažojoje Lietuvoje, Kaliningrado srities šiaurės rytinėje dalyje, Krasnoznamensko rajone, 17 km į šiaurės rytus nuo Pilkalnio, 9 km į pietryčius nuo Lazdynų, prie Žvirgalio.

 Istorija 

1615 m. įkurtas 10,5 ūbų dydžio Lazdynėlių kulmiškasis dvaras. Per 1709–1710 m. marą neteko daugumos gyventojų – 1719 m. atlikus reviziją konstatuota, kad iš 10 ūbų naudoti tik 3.Lasdinehlen, Ksp. Haselberg. Aus den Prästationstabellen (PT) des Domänenamtes Löbegallen und des Landkreises Pillkallen. Iš: Erwin Spehr, Die Domänenämter Uschpiaunen und Grumbkowkaiten. Dörfer, Güter und ihre Bewohner. 1723–1858. Hamburgas, 1995. ISBN 9783922953906. 1785 m. Lazdynėliai buvo kulmiškasis dvaras su 11 ugniakurų (gyvenamųjų pastatų),Johann Friedrich Goldbeck, Volständige Topographie des Königreichs Preussen, Volständige Topographie vom Litthauischen Kammer=Departement, p. 83. Karaliaučius ir Leipcigas, 1785 (vok.). 1822 m. – kulmiškasis dvaras su 112 gyventojų.Alexander A. Mützell, Leopold Krug, Neues topographisch-statistisch-geographisches Wörterbuch des preussischen Staats, T. 3 (Kr–O), p. 70. Kümmel, Halle, 1822 (vok.) 1854 m. Lazdynėliuose buvo 12 gyvenamųjų pastatų ir 150 gyventojų.Eduard Messow, Topographisch-statistisches Handbuch des Preussischen Staats, T. 2 (L–Z), p. 12. Baensch, Magdeburgas, 1854 (vok.) 1879 m. dvaras valdė 557 ha žemės, iš jų 397 ha ariamos, 79 ha pievų ir ganyklų, 59 ha miško, laikė arklius ir kitus gyvulius.P. Ellerholz, H. Lodemann, Handbuch des Grundbesitzes im Deutschen Reiche, T. 1, Das Konigreich Preussen, Sąs.3, Die Provinz Ostpreussen, p. 228, 229. Landwirthschaftlich-statistischen Bureaus, Berlynas, 1879 (vok.) 

Iki 1723 m. priklausė Ragainės valsčiaus šaltyšiaus administruojamai Lazdynų seniūnijai, 1723–1818 m. – Įsruties apskrities Grumbkaukaičių domenų valsčiui, 1818–1945 m. – Pilkalnio apskričiai, buvo 1874 m. įsteigto Alksnupėnų valsčiaus dvaras. Tikintieji priklausė Lazdynų evangelikų liuteronų parapijai. 1901 m. šalia dvaro nutiestas siaurasis geležinkelis, įrengta stotelė. XX a. pr. prie Lazdynėlių minimas ir Mažųjų Aukštučių dvaras.Lasdinehlen 2), Meyers Gazetteer (vok.). Nuoroda tikrinta 2021-09-30. 1905 m. Lazdynėliuose kartu su Mažaisiais Aukštučiais buvo 149 gyventojai, iš jų 23 lietuviai. 1910 m. Lazdynėliuose buvo 160 gyventojų.Landkreis Pillkallen ,Gemeindeverzeichnis Deutschland 1900 (vok.). Nuoroda tikrinta 2021-10-30. 1928 m. prijungti prie Rukų.Amtsbezirk Altsnappen, Territoriale Veränderungen in Deutschland und deutsch verwalteten Gebieten 1874–1945 (vok.). Nuoroda tikrinta 2021-09-30. 

Lazdynėliuose buvo mokykla (mokytojai minimi nuo 1780 m.), pašto, telegrafo skyrius. Dvaro sodyba su ūkiniais pastatais stovėjo Vieškalnių girios pakraštyje, dešiniajame Žvirgalio krante. Kairiajame krante, prie Lazdynų–Šilėnų plento buvo darbininkų sodybos, geležinkelio stotelė.

Sovietmečiu sunyko, yra likę pavienių pastatų, paplentėje pastatyta naujų sodybų. 1946–2008 m. buvo Pobedino apylinkėje, nuo 2008 m. – Dobrovolsko kaimo gyvenvietėje.

 Šaltiniai 

Kategorija:Krasnoznamensko rajono gyvenvietės
Kategorija:Pilkalnio apskrities gyvenvietės